Ki tipo di

Lider,

ami ta?

Asistiendo lidernan

pa nan redeskubrí

kon liderazgo mester funshoná

EUNICE ANITA

Hulanda

Ki tipo di lider, ami ta?

SERI – MI PROPOSITO

Copyright 2021 Eunice Anita

Tradukshon Duvilène Pieter, Eunice Anita i Dennis Rafaël

Publiká pa Highly Favor Publishing

www.highlyfavored.nl

Original

What kind of leader am I?

MY PURPOSE - SERIES

Copyright 2019 Eunice Anita

Publiká pa Highly Favored Publishing

www.highlyfavored.nl

Ilustrashon di e buki © 2019 Highly Favored Publishing

Diseño di e portada di e buki ©2019 Highly Favored Publishing

Skrituranan menshoná ta for di Beibel Santu 1997, di diesun Edishon 2010, di EDITORIAL EVANGÉLIKO.

Motivashon

Dokumentu imprimí ISBN 978-94-92266-38-5

Buki elektróniko epub ISBN 978-94-92266-39-2

Buki elektróniko epdf ISBN 978-94-92266-41-5

BISAC BUS071000, REL108030

NUR 707, 740, 808

Dor ku Internet ta asina dinámiko, e páginanan di Internet por a kambia òf no ta traha mas despues ku e buki akí a wòrdu publiká.

Tur derechi ta reservá. Niun parti di e publikashon akí no por wòrdu reprodusí, distribuí òf transmití den kopia, fotokopia, video, pa oudio òf kualke otro medio, sin outorisashon por eskrito di e editor.

Kontenido

Introdukshon

Deklarashonnan afirmativo

Liderazgo ta ankrá den Dios

Yamá komo lider

Influensia no poder

Siendo un sirbidó

Faya komo parti di e proseso

Bisando dispensa

Un gran ekipo

Delegá i konfia

Pisamentu di e karga

Bashando e spiritu di kontrol abou

Rikesa ta mas ku plaka

Mi notanan

Tokante di e outor

Otro publikashonnan

Introdukshon

Tin un dicho famoso ku ta bisa: Riba un barku ta un kapitan so tin. Meskos ku riba tera, den un kompania bo tin un direktor (CEO), un skol tin un direktor, i un iglesia tin un pastor. Hopi biaha tin personanan ku ta yamá i skohé komo lider, tantu den negoshi komo den iglesia, ku tin e tendensia di operá for di un aktitut di kontrolá kasi pa manipulá. Esaki hopi biaha no tin di hasi ku e forma ku nan ke traha, sino e miedu di faya komo lider, i dor di e spiritu religioso ku ta traha pa distruí lidernan i nan yamada divino.

E lider ku ta funshoná i operá for di e konosementu di sa ken e ta den Kristu, no tin nada di teme. Hopi lider sa esaki, pero e forma ku nan ta duna guia i e forma ku nan ta pone nan liderazgo den práktika no ta reflehá esaki.

E buki akí ta sirbi komo un manual pa yuda abo, lider, pa e momentonan ku bo tin ku bolbe enfoká riba bo yamada komo lider.

Beibel ta siña nos ku hopi a ser yamá ma poko a ser skohé. Estimado lider, pa bo por funshoná i operá komo e lider ku Dios a yama i a skohe bo pa ta, bo tin ku kòrda kontinuamente, ken bo ta den Kristu.

Deklarashonnan afirmativo

Dios a duna mi un porshon di fe, i mi prioridat ta di uz’e pa asina e por multipliká. Ku esaki den mente, mi ta deklará ku:

#

Mi ta kreá den e imágen i semehansa di Dios.

#

Mi ta un ser humano ku un propósito divino den negoshi, ministerio, òf tur dos.

#

Mi a aseptá mi yamada komo lider, i mi a komprondé ku Dios ta poniendo òf lo pone mi den un proseso pa laga e djamanta ku É a pone den mi resplandesé.

#

Mi ta hasi uso di e outoridat ku a wòrdu duná na mi, pero mi no ta pensa ku mi ta mas ku otronan.

#

Mi no ta buskando poder, pero mas bien mi ke sirbi den e áreanan ku ta wòrdu konfiá na mi.

#

Mi ta komprondé ku ser un lider no ta nifiká ser un manipuladó ni tampoko un kontroladó.

#

Mi ta guia dunando ehèmpel, i tambe diskulpá mi mes ora esaki ta aplikabel.

#

Mi ta konsistí di un kurpa, alma i spiritu, i ta esensial pa alimentá nan tur.

#

Ounke ku mi ta rashonal den lo natural, mi ta kana den fe, sabiendo ku Señor ta na mi lado.

#

Diariamente mi ta bisti e armadura kompletu di Dios.

Liderazgo ta ankrá den Dios